ผวาทั้งขบวน! รฟท.ยันผดส.ดับบนรถไฟติด “โควิด-19” สั่งฆ่าเชื้อ-กักพนง. 14 วัน
ผวาทั้งขบวน! รฟท.ยันผดส.ดับบนรถไฟสายใต้ติดเชื้อ "โควิด-19" สั่งฆ่าเชื้อ-กักพนง. 14 วัน
ผวาทั้งขบวน! รฟท.ยันผดส.ดับบนรถไฟสายใต้ติดเชื้อ "โควิด-19" สั่งฆ่าเชื้อ-กักพนง. 14 วัน
2 เม.ย. 2563

นายวรวุฒิ มาลา รองผู้ว่าการกลุ่มธุรกิจการบริหารทรัพย์สิน รักษาการในตำแหน่งผู้ว่าการรถไฟแห่งประเทศไทย (รฟท.) เปิดเผยถึงกรณีผู้โดยสาร ขบวนด่วนพิเศษทักษิณที่ 37 วันที่ 30 มี.ค.63 คันที่ 4 เลขที่ 28 เดินทางจากสถานีชุมทางบางซื่อ-สุไหงโกลก เสียชีวิตบนขบวนรถว่า สำนักงานสาธารณสุขจังหวัดสงขลามีหนังสือแจ้งว่าผู้โดยสารเดินทางกับขบวนรถด่วนพิเศษทักษิณที่ 37 ในวันที่ 30 มี.ค.563 เป็นผู้ป่วยติดเชื้อไวรัสโคโรน่า 2019 (โควิด-19) โดยจากการสอบสวนเบื้องต้นได้รายละเอียดดังนี้
ทั้งนี้กระทั่งเวลา ประมาณ 22.15 น. เจ้าหน้าที่บนขบวนรถพบผู้โดยสารล้มนอนอยู่บริเวณหน้าห้องน้ำ จึงแจ้งและหยุดขบวนรถที่สถานีทับสะแก เจ้าหน้าที่สถานีทับสะแกแจ้งเจ้าหน้าที่กู้ภัยท้องถิ่นขึ้นมาทำการช่วยเหลือ และได้รับแจ้งว่าผู้โดยสารเสียชีวิตแล้ว จึงทำการปลดรถโดยสารคันดังกล่าวออกจากขบวนที่สถานีทับสะแก และย้ายผู้โดยสารจำนวน 15 คนไปโดยสารกับตู้อื่น เพื่อรอพนักงานสอบสวนดำเนินการตามขั้นตอนทางกฎหมาย เจ้าหน้าที่ทำการชันสูตรพลิกศพแล้วนำศพส่งชันสูตรหาสาเหตุการตายที่โรงพยาบาลทับสะแก
โดยเบื้องต้น การรถไฟฯ ได้ดำเนินการตามมาตรฐานของกระทรวงสาธารณสุข ดังนี้
สำหรับมาตรการป้องกันเชื้อไวรัสโควิด-19 นั้น นายวรวุฒิ ยืนยันว่า รฟท.ได้มีการคัดกรองการตรวจวัดอุณหภูมิก่อนใช้บริการที่สถานีรถไฟทุกครั้ง หากพบอุณหภูมิสูงกว่า 37.5 องศาเซลเซียส ขอให้ผู้โดยสารหลีกเลี่ยงการเดินทาง หากจำเป็นต้องเดินทางขอให้มีใบรับรองแพทย์แสดง และกรอกแบบประเมินและรับรองตนเองเพื่อคัดกรองและยืนยันตนก่อนการเดินทาง
นอกจากนี้ ได้ขอความร่วมมือในกลุ่มคนที่มีความเสี่ยงสูงต่อการติดเชื้อ เช่น ผู้ใช้บริการที่มีอายุตั้งแต่ 70 ปีขึ้นไป กลุ่มคนที่มีโรคประจำตัว และกลุ่มเด็กเล็กที่มีอายุต่ำกว่า 5 ปีลงมา ควรงดการเดินทาง เว้นแต่บุคคลกลุ่มดังกล่าวมีความจำเป็นตามข้อกำหนดออกตามความในมาตรา 9 แห่งพระราชกำหนดการบริหารราชการใน สถานการณ์ฉุกเฉิน พ.ศ. 2548 ลงวันที่ 25 มี.ค.63